Nonfarm Payrolls คืออะไร
Nonfarm Payrolls คือ อะไร? Nonfarm Payrolls คือ ดัชนีชี้นำทางเศรษฐกิจตัวหนึ่งที่สำคัญของสหรัฐ ที่ประกาศทุกๆ วันศุกร์แรกของแต่ละเดือน ผ่านทางการรวบรวมตัวเลขทางสถิติการจ้างงานในภาคการบริการ, ก่อสร้าง, อุตสาหกรรม โดยไม่นับรวมไปถึงการจ้างงานในภาคการเกษตร, ในครัวเรือน และในองค์กรไม่แสวงหากำไรโดยกรมสถิติแรงงานของสหรัฐ  ที่มาของ Nonfarm Payrolls ดัชนีนี้เกิดขึ้นครั้งแรกในปี 1970 หรือคิดเป็นเวลาเกือบ 50 ปี โดยมีการเพิ่มขึ้นสูงสุดของการจ้างงานกว่า 1.115 ล้านตำแหน่ง ในเดือน ตุลาคม 1983 ซึ่งเป็นการจ้างงานเพิ่มขึ้นหลังจากผ่านพ้นวิกฤติเศรษฐกิจละตินอเมริกาช่วงปี 1980 และการลดลงมากที่สุดคือ 699,000 ตำแหน่งในเดือนเมษายนปี 2009 ที่ลดลงต่อเนื่องกว่า 14 เดือน นับตั้งแต่เกิดวิกฤติซับไพรม์ และค่อยๆ มีแนวโน้มดีขึ้นหลังจากนั้น เมื่อเศรษฐกิจฟื้นตัวในภายหลัง   แสดงถึงอะไร? ตัวเลขนี้เป็นการรวบรวมอัตราการเปลี่ยนแปลงที่เกิดขึ้นในแต่ละเดือน ซึ่งหมายถึงปริมาณการจ้างงานที่เพิ่มขึ้น หรือ ลดลง เมื่อเทียบกับเดือนก่อนหน้า ใช้สะท้อนการขยาย หรือ หดตัวทางเศรษฐกิจผ่านทางการจ้างงานที่มีแนวโน้มลดหรือเพิ่ม เนื่องจากในยามที่เศรษฐกิจมีแนวโน้มดี หรือ ขยายตัวจะก่อให้เกิดการบริโภคสินค้าและบริการเป็นจำนวนมาก จนกระทั่งถึงจุดหนึ่งที่กำลังแรงงานเดิมผลิตสินค้าและบริการเต็มกำลัง หรืออาจเกินกำลัง แต่ยังไม่สามารถตอบสนองทันต่อการบริโภคนั้นๆ ได้ จึงต้องมีการจ้างงานใหม่เกิดขึ้นมาเพื่อรองรับการผลิตสินค้าและบริการที่จะต้องเพิ่มขึ้น และยังสะท้อนรวมไปถึงมุมมองทางเศรษฐกิจของผู้ประกอบการในอนาคตว่ายังมีความมั่นใจว่าเศรษฐกิจจะยังขยายตัวต่อเนื่อง จึงมีการจ้างงานเพิ่มขึ้น ซึ่งเป็นการเพิ่มต้นทุนทางการผลิต แต่ผู้ประกอบการได้คำนวณแล้วว่า การจ้างงานเพิ่มซึ่งสร้างต้นทุนแรงงานเพิ่มนั้นจะช่วยให้กิจการของตนมีผลกำไรที่มากขึ้น แต่ในกรณีตรงข้ามหากตัวเลขดังกล่าวติดลบ นั่นหมายถึงการที่เศรษฐกิจชะลอตัว การบริโภคน้อยลง และมุมมองต่อเศรษฐกิจที่ไม่ดีในอนาคต ทำให้ตัวเลข Nonfarm Payrolls จึงเป็นดัชนีชี้นำทางเศรษฐกิจที่นักลงทุนทั่วโลกให้ความสนใจอย่างยิ่ง เพราะเป็นอีกดัชนีสำคัญที่จะบ่งชี้ถึงเศรษฐกิจในอนาคต ผ่านทางภาคธุรกิจที่มีการดำเนินงานจริง อ่านคำศัพท์อื่นๆ ทางการเงินได้ที่ :
Nonfarm Payrolls คือ ดัชนีชี้นำทางเศรษฐกิจตัวหนึ่งที่สำคัญของสหรัฐ ที่ประกาศทุกๆ วันศุกร์แรกของแต่ละเดือน ผ่านทางการรวบรวมตัวเลขทางสถิติการจ้างงานในภาคการบริการ, ก่อสร้าง, อุตสาหกรรม โดยไม่นับรวมไปถึงการจ้างงานในภาคการเกษตร, ในครัวเรือน และในองค์กรไม่แสวงหากำไรโดยกรมสถิติแรงงานของสหรัฐ
ความรู้ทางการเงิน,ตลาดการเงิน & ผลิตภัณฑ์และบริการทางการเงิน